PMIndiaData/PMIndiaSum huggingface dataset:
ടൂറിസം രംഗത്ത് ഇന്ത്യാ -ബള്‍ഗേറിയ സഹകരണം

ടൂറിസം രംഗത്ത് ഇന്ത്യയും, ബള്‍ഗേറിയയും തമ്മിലുള്ള സഹകരണം ശക്തിപ്പെടുത്തുന്നതിന് ഒപ്പ് വച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. വിശദാംശങ്ങള്‍ : ധാരണാപത്രത്തിന്റെ പ്രധാന ലക്ഷ്യങ്ങള്‍ ചുവടെ · ടൂറിസം രംഗത്ത് ഉഭയകക്ഷി സഹകരണം മെച്ചപ്പെടുത്തുക. · ടൂറിസവുമായി ബന്ധപ്പെട്ട വിവരങ്ങളും, കണക്കുകളും പരസ്പരം കൈമാറുക. · ഹോട്ടലുകള്‍, ടൂര്‍ ഓപ്പറേറ്റര്‍മാര്‍ തുടങ്ങി ടൂറിസം മേഖലയില്‍ പ്രവര്‍ത്തിക്കുന്നവരുടെ സഹകരണം പ്രോത്സാഹിപ്പിക്കുക. · മനുഷ്യ വിഭവ ശേഷി വികസനത്തിലെ സഹകരണം വര്‍ദ്ധിപ്പിക്കാന്‍ പരസ്പര കൈമാറ്റം നടത്തുക. · ഇരു ഭാഗത്തേയ്ക്കുമുള്ള വിനോദ സഞ്ചാരം പരിപോഷിപ്പിക്കുന്നതിന് ടൂര്‍ ഓപ്പറേറ്റര്‍മാര്‍, മാധ്യമ പ്രവര്‍ത്തകര്‍ / അഭിപ്രായ രൂപീകരണ വിദഗ്ദ്ധര്‍ തുടങ്ങിയവരുടെ സഞ്ചാരം രണ്ട് രാജ്യങ്ങളും പ്രോത്സാഹിപ്പിക്കുക. · പുതിയ ലക്ഷ്യ സ്ഥാനങ്ങള്‍ വികസിപ്പിക്കുന്നതിനും, പരിപാലിക്കുന്നതിനുമുള്ള പ്രചാരണ, വിപണന രംഗങ്ങളിലെ അഭിപ്രായങ്ങള്‍ പരസ്പരം കൈമാറുക. ചലച്ചിത്ര ടൂറിസത്തിലൂടെ ഉഭയകക്ഷി സഹകരണം മെച്ചപ്പെടുത്തുക. · സുക്ഷിതവും, മാന്യവും, സുസ്ഥിരവുമായ വിനോദസഞ്ചാരം പ്രോത്സാഹിപ്പിക്കുക. പശ്ചാത്തലം: 1994 മേയ് 26 ന് ടൂറിസം രംഗത്തെ സഹകരണത്തിന് ഇന്ത്യയും, ബള്‍ഗേറിയയും തമ്മില്‍ നേരത്തെ ഒരു കരാര്‍ ഒപ്പ് വച്ചിരുന്നു. ഇന്ത്യയ്ക്ക് ഒട്ടേറെ സാധ്യതകളുള്ള ടൂറിസം വിപണികളിലൊന്നാണ് ബള്‍ഗേറിയ. 2017 ല്‍ ബള്‍ഗേറിയയില്‍ നന്ന് ഏകദേശം 5288 വിനോദ സഞ്ചാരികളെയാണ് ഇന്ത്യ സ്വീകരിച്ചത്. ബള്‍ഗേറിയയുമായി പുതിയ ധാരണാപത്രത്തില്‍ ഒപ്പിടുന്നത് അവിടന്നുള്ള വിനോദ സഞ്ചാരികളുടെ എണ്ണം വര്‍ദ്ധിപ്പിക്കാന്‍ ഇടയാകും.
പാരീസ് ഉടമ്പടി: കാലാവസ്ഥയ്ക്ക് നീതി ലഭിച്ചതായി പ്രധാനമന്ത്രി

അടുത്തിടെ സമാപിച്ച പാരീസ് കാലാവസ്ഥാ വ്യതിയാന സമ്മേളനത്തില്‍ കാലാവസ്ഥാ നീതി വിജയം കണ്ടതായി പ്രധാനമന്ത്രി ശ്രീ. നരേന്ദ്ര മോദി പറഞ്ഞു. ലോക നേതാക്കളുടെ കൂട്ടായ സാമര്‍ത്ഥ്യത്തിന്റെ വിജയമാണ് കാലാവസ്ഥാ കരാറെന്നും പ്രധാനമന്ത്രി പറഞ്ഞു. പാരീസ് ഉടമ്പടിയില്‍ വിജയികളോ പരാജിതരോ ഇല്ലെന്ന് പ്രധാനമന്ത്രി ട്വീറ്റ് ചെയ്തു. കാലാവസ്ഥാ വ്യതിയാനം എന്ന പ്രശ്‌നം ഇനിയും പരിഹരിക്കേണ്ടതുണ്ട്. എന്നാല്‍ എല്ലാ രാജ്യങ്ങളും ആ വെല്ലുവിളിക്കെതിരെ ഉയര്‍ത്തെഴുന്നേറ്റ് പരിഹാരത്തിനായി യോജിച്ച് മുന്നേറുന്നു എന്നതാണ് പ്രധാനം. പച്ചപ്പ് നിറഞ്ഞ ഒരു ഭാവിയ്ക്കായി നമുക്കെല്ലാം ഒരുമിച്ച് നീങ്ങാമെന്നും ട്വീറ്റ് ചെയ്ത സന്ദശത്തില്‍ പ്രധാനമന്ത്രി പറഞ്ഞു.
ഹിമാചൽ പ്രദേശിലെ കുളുവിൽ  തീപിടിത്തത്തെ തുടർന്നുണ്ടായ ദുരന്തത്തിൽ പ്രധാനമന്ത്രി ദുഃഖം രേഖപ്പെടുത്തി

ഹിമാചൽ പ്രദേശിലെ കുളുവിലുണ്ടായ തീപിടിത്ത ദുരന്തത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. സംസ്ഥാന ഗവണ്മെന്റും പ്രാദേശിക ഭരണകൂടവും രക്ഷാപ്രവർത്തനത്തിൽ പൂർണ സജ്ജമായിട്ടാണ് ഏർപ്പെട്ടിരിക്കുന്നതെന്നും പ്രധാനമന്ത്രി പറഞ്ഞു. ഒരു ട്വീറ്റിൽ പ്രധനമന്ത്രി പറഞ്ഞു : "ഹിമാചൽ പ്രദേശിലെ കുളുവിൽ ഉണ്ടായ തീപിടുത്തം അങ്ങേയറ്റം ദുഃഖകരമാണ്. ചരിത്രപ്രസിദ്ധമായ മലാന ഗ്രാമത്തിലെ ഈ ദുരന്തത്തിന് ഇരയായവരുടെ എല്ലാ കുടുംബങ്ങളോടും ഞാൻ അനുശോചനം രേഖപ്പെടുത്തുന്നു. സംസ്ഥാന സർക്കാരും പ്രാദേശിക ഭരണകൂടവും ദുരിതാശ്വാസ പ്രവർത്തനങ്ങളിൽ ഏർപ്പെട്ടിരിക്കുകയാണ്."
സെക്രട്ടറിമാരുടെ രണ്ടു സംഘം പ്രധാനമന്ത്രിക്കു മുന്നില്‍ ആശയങ്ങളും അഭിപ്രായങ്ങളും സമര്‍പ്പിച്ചു

ഭരണത്തില്‍ ക്രിയാത്മകമായ മാറ്റങ്ങള്‍ക്കുതകുന്ന ആശയങ്ങള്‍ സമര്‍പ്പിക്കാനുള്ള പ്രധാനമന്ത്രിയുടെ ആഹ്വാനത്തെത്തുടര്‍ന്ന് സെക്രട്ടറിമാരുടെ രണ്ടു സംഘങ്ങള്‍ ആശയങ്ങളും അഭിപ്രായങ്ങളും പ്രധാനമന്ത്രി ശ്രീ. നരേന്ദ്ര മോദി മുമ്പാകെ സമര്‍പ്പിച്ചു. പുതിയ ബജറ്റിംങ് രീതിയും ഫലപ്രദമായി നടപ്പാക്കലും, സ്വച്ഛ്ഭാരതും ഗംഗ പുനരുജ്ജീവിപ്പിക്കലും എന്നീ വിഷയങ്ങളെക്കുറിച്ചാണ് ആശയങ്ങളും അഭിപ്രായങ്ങളും സമര്‍പ്പിക്കപ്പെട്ടത്. കേന്ദ്രമന്ത്രിമാരായ ശ്രീ. രാജ്‌നാഥ് സിംങ്, ശ്രീ. അരുണ്‍ ജെയ്റ്റ്‌ലി, ശ്രീമതി സുഷമ സ്വരാജ്, ശ്രീ. നിതിന്‍ ഗഡ്കരി, ശ്രീ. മനോഹര്‍ പരീക്കര്‍ എന്നിവരും എല്ലാ കേന്ദ്രഗവണ്‍മെന്റ് സെക്രട്ടറിമാരും സന്നിഹിതരായിരുന്നു. ആശയാവതരണത്തിനിടയിലും അവതരണശേഷവും പ്രധാനമന്ത്രിയും കേന്ദ്രമന്ത്രിമാരും ഉള്‍പ്പെടെ, പങ്കെടുത്തവരില്‍ പലരും ചോദ്യങ്ങള്‍ ഉന്നയിക്കുകയും അഭിപ്രായങ്ങള്‍ പങ്കുവെക്കുകയും ചെയ്തു. നേരത്തേ, ജനുവരി 12ന് ഊര്‍ജസംരക്ഷണം, പ്രവര്‍ത്തനക്ഷമത എന്നീ വിഷയങ്ങളെക്കുറിച്ച് ആദ്യത്തെ ഗ്രൂപ്പിന്റെ അവതരണം നടന്നിരുന്നു.
ഉത്തര്‍ പ്രദേശ് നിക്ഷേപക ഉച്ചകോടി 2018 നെ പ്രധാനമന്ത്രി അഭിസംബോധന ചെയ്തു

പ്രധാനമന്ത്രി ശ്രീ. നരേന്ദ്ര മോദി ലക്‌നൗവില്‍ ഇന്ന് ഉത്തര്‍പ്രദേശ് നിക്ഷേപക ഉച്ചകോടി 2018 ഉദ്ഘാടനം ചെയ്തു. മാറ്റങ്ങള്‍ സംഭവിക്കുമ്പോള്‍ അത് എല്ലാവര്‍ക്കും കാണത്തക്കവിധം പ്രകടമാണെന്ന് പ്രധാനമന്ത്രി പറഞ്ഞു. ഇത്രയധികം നിക്ഷേപകരുടെ പങ്കാളിത്തത്തോടെ വമ്പിച്ച ഒരു നിക്ഷേപക ഉച്ചകോടി ഉത്തര്‍ പ്രദേശില്‍ സംഘടിപ്പിച്ചത് തന്നെ മാറ്റത്തിന്റെ സൂചനയാണെന്ന് അദ്ദേഹം പറഞ്ഞു. കുറഞ്ഞ സമയത്തിനുള്ളില്‍ വികസനത്തിന്റെയും സമൃദ്ധിയുടെയും പാതയില്‍ സ്ഥാനമുറപ്പിക്കാന്‍ കഴിഞ്ഞതില്‍ അദ്ദേഹം സംസ്ഥാനത്തെ അഭിനന്ദിച്ചു. വിഭവങ്ങളുടെയും, ശേഷിയുടെയും കാര്യത്തില്‍ സംസ്ഥാനം അനുഗ്രഹീതമാണെന്ന് പ്രധാനമന്ത്രി പറഞ്ഞു. കാര്‍ഷിക മേഖലയിലെ കരുത്ത് അദ്ദേഹം എടുത്ത് പറഞ്ഞു. സംസ്ഥാനത്തെ പ്രതികൂല കാലാവസ്ഥ മാറ്റിയെടുത്ത് ക്രിയാത്മകതയുടെയും പ്രത്യാശയുടെയും അന്തരീക്ഷം സൃഷ്ടിച്ചതിന് മുഖ്യമന്ത്രി യോഗി ആദിത്യനാഥിന്റെ ഗവണ്‍മെന്റിന് അദ്ദേഹം അഭിനന്ദിച്ചു. വ്യത്യസ്ഥ മേഖലകള്‍ക്ക് അനുയോജ്യമായ നയങ്ങള്‍ സംസ്ഥാനം രൂപീകരിച്ച് വരികയാണെന്ന് പ്രധാനമന്ത്രി പറഞ്ഞു. കര്‍ഷകര്‍, വനിതകള്‍, യുവജനങ്ങള്‍ എന്നിവര്‍ക്ക് നല്‍കിയ വാഗ്ദാനങ്ങള്‍ പാലിക്കണമെന്നത് സംസ്ഥാനം ഗൗരവമായി എടുത്തിട്ടുണ്ട്. ‘ഒരു ജില്ല ഒരു ഉല്‍പ്പന്നം’ എന്ന പദ്ധതി സംസ്ഥാന ഗവണ്‍മെന്റ് ആവിഷ്‌ക്കരിച്ച് വരികയാണ്. ഇതിന്റെ നടപ്പാക്കലില്‍ കേന്ദ്ര ഗവണ്‍മെന്റിന്റെ പദ്ധതികളായ സ്‌ക്കില്‍ ഇന്ത്യ ദൗത്യം, സ്റ്റാന്‍ഡ് അപ്പ് ഇന്ത്യ, സ്റ്റാര്‍ട്ട് അപ്പ് ഇന്ത്യ, പ്രധാനമന്ത്രി മുദ്രാ യോജന എന്നിവ പ്രയോജനപ്പെടുമെന്ന് പ്രധാനമന്ത്രി പറഞ്ഞു. കാര്‍ഷിക മേഖലയിലെ പാഴ്‌ചെലവ് കുറയ്ക്കാന്‍ കേന്ദ്ര ഗവണ്‍മെന്റിന്റെ കിസാന്‍ സമ്പാദ പദ്ധതി സഹായിക്കുമെന്ന് അദ്ദേഹം ചൂണ്ടിക്കാട്ടി. വന്‍ തോതില്‍ കരിമ്പ് കൃഷി ചെയ്യുന്നതുമൂലം എഥനോള്‍ ഉല്‍പ്പാദനത്തിന് സംസ്ഥാനത്ത് വമ്പിച്ച സാധ്യതകളാണ് ഉള്ളത്. ബുന്ദേല്‍ഖണ്ഡ് പ്രദേശത്തിന്റെ വികസനത്തിന് സഹായിക്കും വിധം ഉത്തര്‍ പ്രദേശില്‍ ഒരു പ്രതിരോധ വികസന ഇടനാഴി നിര്‍മ്മിക്കുമെന്ന് പ്രധാനമന്ത്രി അറിയിച്ചു. അടുത്ത വര്‍ഷം പ്രയാഗില്‍ സംഘടിപ്പിക്കുന്ന കുംഭമേള, ലോകത്ത് തന്നെ അത്തരത്തിലുള്ള മേളകളില്‍ ഏറ്റവും വലുതായിരിക്കുമെന്നും അദ്ദേഹം പറഞ്ഞു.
വിജിലൻസ് ബോധവൽക്കരണ വാരാചരണത്തോടനുബന്ധിച്ചുള്ള പരിപാടിയിൽ പ്രധാനമന്ത്രി  നവംബർ 3-ന്   അഭിസംബോധന  ചെയ്യും

പ്രധാനമന്ത്രി ശ്രീ നരേന്ദ്ര മോദി നവംബർ 3 ന് രാവിലെ 11 മണിക്ക് ന്യൂഡൽഹിയിലെ വിജ്ഞാന് ഭവനിൽ സെൻട്രൽ വിജിലൻസ് കമ്മീഷന്റെ (സിവിസി) വിജിലൻസ് അവബോധ വാരത്തോടനുബന്ധിച്ചുള്ള പരിപാടിയെ അഭിസംബോധന ചെയ്യും. തദവസരത്തിൽ സിവിസിയുടെ പുതിയ പരാതി മാനേജ്മെന്റ് സിസ്റ്റം പോർട്ടൽ പ്രധാനമന്ത്രി ഉദ്ഘാടനം ചെയ്യും. പൗരന്മാർക്ക് തങ്ങളുടെ പരാതികളുടെ അവസ്ഥയെക്കുറിച്ചുള്ള പതിവ് അപ്‌ഡേറ്റുകളിലൂടെ സമ്പൂർണ്ണ വിവരങ്ങൾ നൽകുന്നതിനാണ് പോർട്ടൽ വിഭാവനം ചെയ്തിരിക്കുന്നത്. "ധാർമ്മികതയും നല്ല കീഴ്വഴക്കങ്ങളും" എന്ന വിഷയത്തെക്കുറിച്ചുള്ള സചിത്ര ലഘുലേഖകളുടെ ഒരു പരമ്പരയും അദ്ദേഹം പുറത്തിറക്കും; “അഴിമതി തടയുന്നതിനുള്ള മികച്ച മുൻകരുതൽ നടപടികളുടെ സമാഹാരവും, വിജി വാണിയുടെ പ്രത്യേക ലക്കവും അദ്ദേഹം പുറത്തിറക്കും. ജീവിതത്തിന്റെ എല്ലാ മേഖലകളിലും സമഗ്രതയുടെ സന്ദേശം പ്രചരിപ്പിക്കുന്നതിൽ എല്ലാ പങ്കാളികളെയും ഒരുമിച്ച് കൊണ്ടുവരുന്നതിനായി (സിവിസി എല്ലാ വർഷവും വിജിലൻസ് ബോധവൽക്കരണ വാരം ആചരിക്കുന്നു. ഈ വർഷം ഒക്ടോബർ 31 മുതൽ നവംബർ 6 വരെ "വികസിത രാഷ്ട്രത്തിന് അഴിമതി വിമുക്ത ഇന്ത്യ" എന്ന പ്രമേയവുമായി ആചരിക്കുന്നു. വിജിലൻസ് ബോധവൽക്കരണ വാരത്തിന്റെ ഭാഗമായി ഈ വിഷയത്തിൽ സിവിസി രാജ്യവ്യാപകമായി നടത്തിയ ഉപന്യാസ മത്സരത്തിൽ മികച്ച ഉപന്യാസങ്ങൾ രചിച്ച അഞ്ച് വിദ്യാർത്ഥികൾക്ക് പ്രധാനമന്ത്രി സമ്മാനങ്ങളും നൽകും. –ND–
ശ്രീ. ത്രിദണ്ഡി ശ്രീമന്നാരായണ രാമാനുജ ചിന്ന ജീയാര്‍ സ്വാമിജി പ്രധാനമന്ത്രിയെ സന്ദര്‍ശിച്ചു

ശ്രീ. ത്രിദണ്ഡി ശ്രീമന്നാരായണ രാമാനുജ ചിന്ന ജീയാര്‍ സ്വാമിജി പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. 2017ല്‍ രാമാനുജ ചര്യ സ്വാമിയുടെ ആയിരാമത് ജന്മവാര്‍ഷികം ആഘോഷിക്കുന്നതിനു തയ്യാറാക്കിയ പരിപാടികള്‍ പ്രധാനമന്ത്രിക്കു വീശദീകരിച്ചുനല്‍കിയ സ്വാമിജി, 2017ല്‍ ഹൈദരാബാദില്‍ രാമാനുജ ചര്യ സ്വാമിയുടെ 216 അടി ലോഹപ്രതിമ സ്ഥാപിക്കുന്നതിനെക്കുറിച്ചും വ്യക്തമാക്കി. 1017 എ.ഡിയില്‍ ജനിച്ച മഹാനായ ആധ്യാത്മികാചാര്യനാണ് രാമാനുജ ചര്യ സ്വാമി.
ദക്ഷിണേഷ്യന്‍ ഉപഗ്രഹം- ചില സവിശേഷതകള്‍

ദക്ഷിണേഷ്യന്‍ അയല്‍രാഷ്ട്രങ്ങള്‍ക്കു പ്രധാനമന്ത്രി നരേന്ദ്ര മോദി ആകാശത്തു നല്‍കിയ അനന്യമായ സമ്മാനം ബഹിരാകാശ നയതന്ത്രത്തെ പുതിയ ഉയരങ്ങളിലെത്തിച്ചു. അയല്‍രാഷ്ട്രങ്ങളുടെ ഉപയോഗത്തിനായി സൗജന്യമായി ആശയവിനിമയ ഉപഗ്രഹം സമ്മാനിച്ച സംഭവം ഒരുപക്ഷേ ലോകത്തില്‍ മുന്‍പുണ്ടായിട്ടുണ്ടാവില്ല. 230 കോടി രൂപയിലേറെ ചെലവിട്ട് മൂന്നു വര്‍ഷംകൊണ്ടാണു രണ്ടു ടണ്ണിലേറെ ഭാരം വരുന്ന ഉപഗ്രഹം രൂപപ്പെടുത്തിയത്. ദക്ഷിണേഷ്യ മുഴുവന്‍ ഇതിന്റെ പ്രക്ഷേപണ പരിധിയില്‍പ്പെടും. ആശയവിനിമയം മെച്ചപ്പെടുത്താന്‍ ഇന്ത്യയുടെ അയല്‍രാഷ്ട്രങ്ങള്‍ക്ക് ഉപയോഗപ്പെടുത്താവുന്ന 12 കു ബാന്‍ഡ് ട്രാന്‍സ്‌പോണ്ടറുകള്‍ ദക്ഷിണേഷ്യ ഉപഗ്രഹത്തിലുണ്ട്. ഓരോ രാഷ്ട്രത്തിന്റെയും ഉപയോഗത്തിന് കുറഞ്ഞത് ഓരോ ട്രാന്‍സ്‌പോണ്ടറെങ്കിലും ലഭിക്കും. ഡി.ടി.എച്ച്. ടെലിവിഷന്‍, വിസാറ്റ് ലിങ്കുകള്‍, ടെലി-വിദ്യാഭ്യാസം, ടെലിവൈദ്യം, ദുരന്തങ്ങളെ നേരിടാനുള്ള പിന്തുണ തുടങ്ങിയ സൗകര്യങ്ങള്‍ ഉപഗ്രഹത്തിലൂടെ ലഭിക്കും. ഭൂകമ്പം, ചുഴലിക്കാറ്റ്, വെള്ളപ്പൊക്കം, സുനാമി തുടങ്ങിയ ദുരന്തങ്ങള്‍ ഉണ്ടാകുമ്പോള്‍ നിര്‍ണായക ആശയവിനിമയ ബന്ധം ലഭ്യമാക്കാനും ഉപഗ്രഹത്തിനു സാധിക്കും. ഉപഗ്രഹത്തിന്റെ വിജയകരമായ വിക്ഷേപണം വേറിട്ട രീതിയില്‍ ആഘോഷിക്കുന്നതിന്റെ ഭാഗമായി ഇതിന്റെ പ്രവര്‍ത്തനം ഗുണകരമായിത്തീരുന്ന ഏഴു ദക്ഷിണേഷ്യന്‍ രാഷ്ട്രങ്ങളുടെയും തലവന്‍മാരുടെ യോഗം വീഡിയോ കോണ്‍ഫറന്‍സിങ് വഴി നടത്തി.
പട്‌നയില്‍ ശ്രീ. ഗുരു ഗോവിന്ദ് സിങ് ജിയുടെ 350ാം ജന്മവാര്‍ഷികാഘോഷ ചടങ്ങില്‍ പ്രധാനമന്ത്രി പങ്കെടുത്തു

പട്‌നയില്‍ നടന്ന ശ്രീ. ഗുരു ഗോവിന്ദ് സിങ് ജിയുടെ 350ാം ജന്മവാര്‍ഷികാഘോഷ ചടങ്ങില്‍ പ്രധാനമന്ത്രി ശ്രീ. നരേന്ദ്ര മോദി പങ്കെടുത്തു. ചടങ്ങില്‍ ശ്രീ. ഗുരു ഗോവിന്ദ് സിങ് ജി സ്മാരക തപാല്‍ സ്റ്റാംപ് പുറത്തിറക്കി. ശ്രീ. ഗുരു ഗോവിന്ദ് സിങ് ജി എങ്ങനെയാണു വളരെയധികം പേരെ പ്രചോദിപ്പിച്ചതെന്നു ലോകം അറിയണമെന്നു തന്റെ പ്രസംഗത്തില്‍ പ്രധാനമന്ത്രി ചൂണ്ടിക്കാട്ടി. അറിവു പകരുന്നതിനാണു തന്റെ അധ്യാപനത്തിലൂടെ ഗുരു ഗോവിന്ദ് സിങ് ജി ശ്രമിച്ചിരുന്നതെന്നും തന്റെ ചിന്തകളിലൂടെയും ആശയങ്ങളിലൂടെയും ഏറെ പേരെ പ്രചോദിപ്പിച്ചിരുന്നു എന്നും ശ്രീ. മോദി കൂട്ടിച്ചേര്‍ത്തു. പൗരുഷത്തോടൊപ്പം വ്യക്തിത്വത്തെ ആദരണീയമാക്കുന്ന മറ്റു ചില സവിശേഷതകള്‍കൂടി ഗുരു ഗോവിന്ദ് സിങ് ജിക്ക് ഉണ്ടായിരുന്നുവെന്നും സാമൂഹികമായ വേര്‍തിരിവ് അദ്ദേഹം ഇഷ്ടപ്പെട്ടിരുന്നില്ലെന്നും എല്ലാവരെയും സമന്‍മാരായാണു കണ്ടിരുന്നതെന്നും പ്രധാനമന്ത്രി കൂട്ടിച്ചേര്‍ത്തു. വരുംതലമുറകളെ മദ്യപാനത്തില്‍നിന്നു രക്ഷിക്കാന്‍ നടത്തുന്ന ശ്രമങ്ങള്‍ക്കു ബിഹാര്‍ മുഖ്യമന്ത്രി ശ്രീ. നിതീഷ് കുമാറിനെ പ്രധാനമന്ത്രി പ്രശംസിച്ചു. രാഷ്ട്രത്തിന്റെ വികസനത്തില്‍ ബിഹാര്‍ പ്രധാന പങ്കു വഹിക്കുമെന്നും ശ്രീ. നരേന്ദ്ര മോദി വ്യക്തമാക്കി.
ഏഷ്യന്‍ ഗെയിംസ് 2018ല്‍ മികച്ച പ്രകടനം കാഴ്ചവെച്ച ഇന്ത്യന്‍ സംഘത്തെ പ്രധാനമന്ത്രി അഭിനന്ദിച്ചു

ഏഷ്യന്‍ ഗെയിംസ് 2018ല്‍ മികച്ച പ്രകടനം കാഴ്ചവെച്ച ഇന്ത്യന്‍ സംഘത്തെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ‘ഏഷ്യന്‍ ഗെയിംസ് 2018 സമാപിക്കുന്ന വേളയില്‍, മികച്ച പ്രകടനം കാഴ്ചവെച്ചതിന് ഇന്ത്യന്‍ സംഘത്തെ ഞാന്‍ ഒരിക്കല്‍ക്കൂടി അഭിനന്ദിക്കുന്നു. ഏഷ്യന്‍ ഗെയിംസിന്റെ ചരിത്രത്തില്‍ ഇന്ത്യ ഏറ്റവും കൂടുതല്‍ മികവു പുലര്‍ത്തിയത് ഇത്തവണയാണ്. മല്‍സരിച്ച ഓരോ കായികതാരവും ഇന്ത്യയുടെ അഭിമാനമാണ്. ഏഷ്യന്‍ ഗെയിംസ് 2018ല്‍ മുന്‍കാലങ്ങളില്‍ മികവു പുലര്‍ത്തിയിട്ടുള്ള ഇനങ്ങള്‍ക്കൊപ്പം മറ്റു ചില ഇനങ്ങൡക്കൂടി ജയം നേടാന്‍ നമുക്കു സാധിച്ചു. ഇതു വളരെയധികം ഗുണപരമായ സൂചനയാണെന്നു മാത്രമല്ല, ഇന്ത്യയുടെ കായികരംഗത്തിന് ഊര്‍ജം പകരുകയും ചെയ്യുന്നു. താരങ്ങളുടെ പരിശീലകരെയും സഹായികളെയും രക്ഷിതാക്കളെയും കുടുംബത്തെയും സുഹൃത്തുക്കളെയും അഭിനന്ദനം അറിയിക്കുന്നു. നമ്മുടെ ചാംപ്യന്‍മാരെ തുടര്‍ച്ചയായി പിന്‍തുണയ്ക്കുന്നതിനു നന്ദി. നമ്മുടെ എല്ലാ താരങ്ങള്‍ക്കും ശോഭനമായ ഭാവി നേരുന്നു. ഏഷ്യന്‍ ഗെയിംസ് 2018 അവിസ്മരണീയമാംവിധം സംഘടിപ്പിച്ച ഇന്‍ഡോനേഷ്യന്‍ പ്രസിഡന്റ് ജോകോ വിദോദോയ്ക്കും ആ രാജ്യത്തിലെ ജനതയ്ക്കും അഭിനന്ദനങ്ങള്‍. ഈ ഗെയിംസ് കായിക താരങ്ങളുടെ മികച്ച പ്രകടനങ്ങള്‍ക്കു വേദിയായിത്തീരുകയും സ്‌പോര്‍ട്‌സ്മാന്‍ സ്പിരിറ്റ് ഉയര്‍ത്തിപ്പിടിക്കുകയും ചെയ്തു.’, ട്വീറ്റുകളില്‍ പ്രധാനമന്ത്രി വ്യക്തമാക്കി.
പുതിയ മെട്രോ പാത ഡിസംബര്‍ 25നു പ്രധാനമന്ത്രി ഉദ്ഘാടനം ചെയ്യും; നോയിഡയില്‍നിന്നു ദക്ഷിണ ഡെല്‍ഹിയിലേക്കുള്ള യാത്രാസമയം കുറയും

ഡെല്‍ഹി മെട്രൊ പാതയുടെ പുതുതായി നിര്‍മാണം പൂര്‍ത്തിയാക്കിയ ഭാഗം ഡിസംബര്‍ 25നു പ്രധാനമന്ത്രി ശ്രീ. നരേന്ദ്ര മോദി ഉദ്ഘാടനം ചെയ്യും. നോയിഡയിലെ സസ്യശാസ്ത്ര ഉദ്യാനം മുതല്‍ ഡെല്‍ഹിയിലെ കല്‍ക്കാജി ക്ഷേത്രം വരെ നീളുന്നതാണു പാത. പുതിയ പാത നോയിഡയില്‍നിന്നു ദക്ഷിണ ഡെല്‍ഹിയിലേക്കുള്ള യാത്രാസമയം ഗണ്യമായി കുറയ്ക്കും. നഗരഗതാഗതം ആധുനികവല്‍ക്കരിക്കാനുള്ള കേന്ദ്ര ഗവണ്‍മെന്റിന്റെ ശ്രമങ്ങളില്‍ ഒന്നായിരുന്നു ഈ പാത. സാങ്കേതികവിദ്യയാല്‍ നയിക്കപ്പെടുന്നതും പരിസ്ഥിതിസൗഹൃദപരവുമായ, വലിപ്പമേറിയതും വേഗമേറിയതുമായ നഗര ഗതാഗത സംവിധാനങ്ങള്‍ വികസിപ്പിച്ചെടുക്കുന്നതിനുള്ള പദ്ധതികള്‍ ഗവണ്‍മെന്റ് ഗൗരവത്തോടെ കാണുന്നു എന്നതിനു തെളിവാണ് ഈ പദ്ധതി. 2017ല്‍ പ്രധാനമന്ത്രി ഉദ്ഘാടനം ചെയ്യുന്ന മൂന്നാമത്തെ മെട്രോ പദ്ധതിയാണിത്. ജൂണില്‍ കൊച്ചി മെട്രോയും നവംബറില്‍ െൈഹദരാബാദ് മെട്രോയും അദ്ദേഹം രാഷ്ട്രത്തിനു സമര്‍പ്പിച്ചിരുന്നു. ഈ രണ്ട് അവസരങ്ങളിലേതിനും സമാനമായി ഇത്തവണയും പുതിയ പാതയിലൂടെ ട്രെയിനില്‍ സഞ്ചരിച്ചശേഷമായിരിക്കും ഉദ്ഘാടന പൊതുവേദിയിലേക്കു പ്രധാനമന്ത്രി എത്തുക. ദേശീയ തലസ്ഥാന മേഖലയില്‍ പലതവണ ശ്രീ. നരേന്ദ്ര മോദി മെട്രോയില്‍ യാത്ര ചെയ്തിട്ടുണ്ട്. 2016 ജനുവരിയില്‍ രാജ്യാന്തര സൗരോര്‍ജ സഖ്യത്തിന്റെ ആസ്ഥാനത്തിനു തറക്കല്ലിടാന്‍ പ്രധാനമന്ത്രിയും അന്നത്തെ ഫ്രഞ്ച് പ്രസിഡന്റ് ഫ്രാങ്കോ ഒലാന്ദേയും ന്യൂഡെല്‍ഹിയില്‍നിന്നു ഗുഡ്ഗാവിലേക്കു പോയത് മെട്രോ ട്രെയിനില്‍ ആയിരുന്നു. അതിനുശേഷം 2017 ഏപ്രിലില്‍ ഓസ്‌ട്രേലിയന്‍ പ്രധാനമന്ത്രി മാല്‍കം ടേണ്‍ബില്ലിനൊപ്പം അക്ഷര്‍ധാം ക്ഷേത്രത്തിലേക്കും പ്രധാനമന്ത്രി മെട്രോ ട്രെയിന്‍ വഴി യാത്രചെയ്തിരുന്നു. വലിപ്പമേറിയതും വേഗമേറിയതുമായ നഗര ഗതാഗത സംവിധാനങ്ങള്‍ വഴി കണക്ടിവിറ്റി വര്‍ധിപ്പിക്കുക എന്ന ലക്ഷ്യത്തോടെ കഴിഞ്ഞ മൂന്നു വര്‍ഷത്തിനിടെ 165 കിലോമീറ്ററോളം ദൈര്‍ഘ്യം വരുന്ന ഒമ്പതു മെട്രോ പദ്ധതികള്‍ക്കു കേന്ദ്ര ഗവണ്‍മെന്റ് തുടക്കം കുറിച്ചിട്ടുണ്ട്. 140 കിലോമീറ്റര്‍ ദൈര്‍ഘ്യം വരുന്ന അഞ്ചു പുതിയ മെട്രോ റെയില്‍ പദ്ധതികള്‍ക്ക് അംഗീകാരം നല്‍കിയിട്ടുമുണ്ട്. അടുത്ത രണ്ടു വര്‍ഷത്തിനകം 250 കിലോമീറ്റര്‍ ദൈര്‍ഘ്യം വരുന്ന മെട്രോ പാതകള്‍ ഗതാഗതത്തിനു തുറന്നുകൊടുക്കാനാണു പദ്ധതി.
പരമ്പരാഗത ഔഷധ മേഖലയിലെ സഹകരണത്തിന് ഇന്ത്യയും ഇക്വിറ്റോറിയല്‍ ഗിനിയയും തമ്മില്‍ ധാരണാപത്രം ഒപ്പുവച്ചത് മന്ത്രിസഭ അംഗീകരിച്ചു.

പരമ്പരാഗത ഔഷധ മേഖലയിലെ സഹകരണത്തിന് ഇന്ത്യയും ഇക്വിറ്റോറിയല്‍ ഗിനിയയും തമ്മില്‍ ധാരണാപത്രം ഒപ്പുവച്ചത് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭായോഗം മുന്‍കാല പ്രാബല്യത്തോടെ അംഗീകരിച്ചു. 2018 ഏപ്രില്‍ എട്ടിനാണ് ധാരണാപത്രം ഒപ്പുവച്ചത്. പരമ്പരാഗത ഔഷധ മേഖലയില്‍ രണ്ടു രാജ്യങ്ങള്‍ക്കും ഇടയിലുള്ള ഉഭയകക്ഷി സഹകരണം ഈ ധാരണാപത്രം വര്‍ധിപ്പിക്കും. ഗവേഷണം, പരിശീലന കോഴ്‌സുകള്‍, സമ്മേളനങ്ങള്‍, യോഗങ്ങള്‍, വിദഗ്ധരെ നിയോഗിക്കല്‍ എന്നീ അത്യാവശ്യ കാര്യങ്ങള്‍ക്കുള്ള സാമ്പത്തിക വിഭവങ്ങള്‍ ആയുഷ് മന്ത്രാലയത്തിന്റെ നിലവിലെ ബഡ്ജറ്റ് വിഹിതത്തില്‍ നിന്ന് വിനിയോഗിക്കും. പശ്ചാത്തലം: ഇന്ത്യയുടെ പരമ്പരാഗത ഔഷധങ്ങള്‍, ആയുര്‍വേദം, യോഗ, പ്രകൃതി ചികില്‍സ, യുനാനി, സിദ്ധ, ഹോമിയോപ്പതി എന്നിവ വളരെ ക്രോഡീകരിക്കപ്പട്ട നിലയിലും സുരക്ഷിതമാണ്. ലോക ആരോഗ്യ രംഗത്ത് ഈ ചികില്‍സാ രീതികള്‍ക്ക് വന്‍തോതിലുള്ള പ്രാധാന്യമാണുള്ളത്. മലേഷ്യ, ട്രിനിഡാഡ്, ടൊബാഗോ, ഹംഗറി, ബംഗ്ലാദേശ്, നേപ്പാള്‍, മൗറീഷ്യസ്, മംഗോളിയ, ഇറാന്‍, സാവോപോളോ, പ്രിന്‍സിപ്പി എന്നിവിടങ്ങളില്‍ പരമ്പരാഗത ഔഷധ മേഖലയിലെ സഹകരണത്തിനു വേണ്ടി പ്രവേശിക്കാന്‍ ആവശ്യമായ ഫലപ്രദമായ നടപടികള്‍ക്ക് ഈ ധാരണാപത്രത്തിലൂടെ ആയുഷ് മന്ത്രാലയത്തിന് അനുമതി ലഭിക്കുന്നു.
ഡോ. ടെംസുല ആവോയുടെ വിയോഗത്തിൽ പ്രധാനമന്ത്രി അനുശോചിച്ചു

വിസ്മയകരമായ നാഗ സംസ്കാരത്തെ ജനകീയമാക്കുന്നതിൽ തന്റെ സാഹിത്യകൃതികളിലൂടെനിർണായക പങ്കുവഹിച്ച ഡോ. തെംസുല ആവോയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പ്രധാനമന്ത്രി ട്വീറ്റ് ചെയ്തു; “വിസ്മയകരമായ നാഗ സംസ്കാരത്തെ തന്റെ സാഹിത്യകൃതികളിലൂടെ ജനകീയമാക്കുന്നതിൽ നിർണായക പങ്കുവഹിച്ച ഡോ. ടെംസുല ആവോയുടെ നിര്യാണത്തിൽ ദുഃഖമുണ്ട്. വിദ്യാഭ്യാസ സാംസ്കാരിക രംഗങ്ങളിലെ അവരുടെ പ്രയത്‌നങ്ങൾ ശ്രദ്ധേയമായിരുന്നു. അവളുടെ കുടുംബത്തിനും സുഹൃത്തുക്കൾക്കും അനുശോചനം. അവരുടെ ആത്മാവിന് ശാന്തി ലഭിക്കട്ടെ.”
ദ്വാരക ശാരദാ പീഠം ശങ്കരാചാര്യ സ്വാമി സ്വരൂപാനന്ദ സരസ്വതിയുടെ നിര്യാണത്തിൽ പ്രധാനമന്ത്രി അനുശോചിച്ചു

ദ്വാരക ശാരദാ പീഠം ശങ്കരാചാര്യ സ്വാമി സ്വരൂപാനന്ദ സരസ്വതിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ട്വീറ്റിൽ പ്രധാനമന്ത്രി പറഞ്ഞു; "ദ്വാരക ശാരദാപീഠത്തിലെ ശങ്കരാചാര്യ സ്വാമി സ്വരൂപാനന്ദ സരസ്വതിയുടെ വിയോഗത്തിൽ അങ്ങേയറ്റം ദുഃഖമുണ്ട്. ദുഃഖത്തിന്റെ ഈ വേളയിൽ അദ്ദേഹത്തിന്റെ അനുയായികൾക്ക് എന്റെ അനുശോചനം. ഓം ശാന്തി!"
ബെല്‍മണ്ട് ഫോറം സെക്രട്ടേറിയറ്റിനു സഹായം നല്‍കാനുള്ള സഹകരണ കരാര്‍ ഒപ്പുവെക്കുന്നതിനു മന്ത്രിസഭാ അനുമതി

ബെല്‍മണ്ട് ഫോറം സെക്രട്ടേറിയറ്റിന് 2015 ജനുവരി മുതല്‍ 2017 ഡിസംബര്‍ വരെയുള്ള കാലത്തേക്കു സഹായം നല്‍കാന്‍ ഫ്രഞ്ച് നാഷണല്‍ റിസര്‍ച്ച് ഏജന്‍സി(എ.എന്‍.ആര്‍.)യുമായി സഹകരണ കരാര്‍ ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. ഇതിന് ആകെ ചെലവ് 40,000 യൂറോയാണ്. 2017 മുതല്‍ തുടര്‍ന്നുള്ള കാലത്തേക്കു ബെല്‍മണ്ട് ഫോറം സെക്രട്ടേറിയറ്റിനു സാമ്പത്തിക സഹായം നല്‍കുന്നതിനും മന്ത്രിസഭ അനുമതി നല്‍കി. ആഗോള പരിസ്ഥിതി മാറ്റ ഗവേഷണത്തിനും രാജ്യാന്തര ശാസ്ത്ര കൗണ്‍സിലുകള്‍ക്കും പണം ലഭ്യമാക്കുന്ന വന്‍കിട, നവ ഏജന്‍സികളുടെ ഉന്നതസംഘമാണ് 2009ല്‍ രൂപീകരിക്കപ്പെട്ട ബെല്‍മണ്ട് ഫോറം. രാജ്യാന്തരതലത്തില്‍ വിഭവങ്ങള്‍ ഉപയോഗപ്പെടുത്തിക്കൊണ്ട് പ്രകൃതി, സാമൂഹ്യ ശാസ്ത്രജ്ഞരുടെ രാജ്യാന്തര ഗവേഷണ കൂട്ടായ്മയിലൂടെ രാജ്യാന്തര പരിസ്ഥിതി ഗവേഷണത്തില്‍ മുന്‍ഗണനകള്‍ നിര്‍ണയിക്കാനും പഠനവിധേയമാക്കാനും അവസരമൊരുക്കുകയാണ് ബെല്‍മണ്ട് ഫോറം ചെയ്യുന്നത്. ഓസ്‌ട്രേലിയ, ബ്രസീല്‍, കനഡ, യൂറോപ്യന്‍ കമ്മീഷന്‍, ഫ്രാന്‍സ്, ജര്‍മനി, ജപ്പാന്‍, നെതര്‍ലന്‍ഡ്, ദക്ഷിണാഫ്രിക്ക, യു.കെ., യു.എസ്.എ. തുടങ്ങിയ രാഷ്ട്രങ്ങള്‍ക്കൊപ്പം ഇന്ത്യയും ബെല്‍മണ്ട് ഫോറത്തില്‍ അംഗമാണ്. 2012 മുതല്‍ ഭൗമശാസ്ത്ര മന്ത്രാലയമാണ് ബെല്‍മണ്ട് ഫോറത്തില്‍ ഇന്ത്യയെ പ്രതിനിധാനം ചെയ്യുന്നത്. ഫോറത്തിന്റെ പ്രവര്‍ത്തനങ്ങള്‍ ഏകോപിപ്പിക്കുന്നതിനായി ഊഴമിട്ട് ഓരോ അംഗങ്ങളാണ് സെക്രട്ടേറിയറ്റിന് ആതിഥ്യം വഹിക്കുക. 2015 ജനുവരി മുതല്‍ 2017 വരെ ഫ്രാന്‍സ് എ.എന്‍.ആറാണ് ആതിഥ്യം വഹിച്ചത്. സെക്രട്ടേറിയറ്റിനുള്ള ചെലവ് അംഗരാഷ്ട്രങ്ങള്‍ പണമായോ വസ്തുക്കളായോ സംഭാവന ചെയ്താണു കണ്ടെത്തുന്നത്. കരാര്‍ ഒപ്പിടുന്നത് ഫോറത്തിന്റെ പ്രവര്‍ത്തനങ്ങളുടെ തുടര്‍ച്ച ഉറപ്പാക്കാനും ഏകീകരണം യാഥാര്‍ഥ്യമാക്കാനും സഹായകമാകും. നിലവില്‍ സഹകരണാടിസ്ഥാനത്തിലുള്ള നാലു ഗവേഷണ പദ്ധതികളില്‍ രാജ്യം അംഗമാണെന്നിരിക്കെ ഇന്ത്യന്‍ ശാസ്ത്ര സമൂഹത്തിനും കരാര്‍ ഗുണകരമാകും.
സൈന്യത്തിന്റെ ആയുധ ശാലയിലെ തീപ്പിടിത്തം : പ്രധാനമന്ത്രി അനുശോചിച്ചു

മഹാരാഷ്ട്രയിലെ പുല്‍ഗാവിലുള്ള സൈന്യത്തിന്റെ കേന്ദ്രീകൃത ആയുധ സംഭരണശാലയിലെ തീപിടിത്തത്തില്‍ ഉണ്ടായ ആള്‍ നാശത്തില്‍ പ്രധാനമന്ത്രി ശ്രീ. നരേദ്ര മോദി ദുഃഖം പ്രകടിപ്പിച്ചു. ”ദുഃഖാര്‍ത്തരായ കുടുംബാംഗങ്ങളോടൊപ്പമാണ് എന്റെ ചിന്തകള്‍. പരിക്കേറ്റവര്‍ എത്രയും വേഗം സുഖം പ്രാപിക്കട്ടെയെന്ന് പ്രാര്‍ത്ഥിക്കുന്നു. സംഭവ സ്ഥലം സന്ദര്‍ശിച്ച് സ്ഥിതിഗതികള്‍ വിലയിരുത്താന്‍ രാജ്യരക്ഷാമന്ത്രി ശ്രീ. മനോഹര്‍ പാരീക്കറോട് ആവശ്യപ്പെട്ടിട്ടുണ്ട്” പ്രധാനമന്ത്രി ട്വിറ്ററില്‍ കുറിച്ചു.
2014 ലെ റെയില്‍വെ കണ്‍വെന്‍ഷന്‍ സമിതിയുടെ ശുപാര്‍ശകള്‍ സ്വീകരിക്കുന്നതിനുള്ള പ്രമേയം കൊണ്ട് വരാന്‍ കേന്ദ്ര മന്ത്രിസഭയുടെ അനുമതി

2014 ലെ റെയില്‍വെ കണ്‍വെന്‍ഷന്‍ സമിതിയുടെ ശുപാര്‍ശകള്‍ സ്വീകരിക്കുന്നതിനുള്ള പ്രമേയം പാര്‍ലമെന്റിന്റെ ഇരു സഭകളിലും അവതരിപ്പിക്കുന്നതിനുള്ള റെയില്‍വേ മന്ത്രാലയത്തിന്റെ നിര്‍ദ്ദേശത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. പൊതു വരുമാനത്തിലേയ്ക്ക് റെയില്‍വേ നല്‍കേണ്ട ഡിവിഡന്റ് 2016- 17 വര്‍ഷത്തില്‍ ഒറ്റ പ്രാവശ്യത്തേയ്ക്ക് വേണ്ടന്ന് വയ്ക്കുന്നതിനുള്ള ശുപാര്‍ശ അംഗീകരിക്കാന്‍ വേണ്ടിയാണിത്.
ലിംഗ സമത്വവും സ്ത്രീ ശാക്തീകരണവും : ഇന്ത്യ, യു.എന്‍. ധാരണാപത്രം

ഇന്ത്യയും, വനിതാ ശാക്തീകരണത്തിനും ലിംഗസമത്വത്തിനുമായുള്ള ഐക്യരാഷ്ട്ര സംഘടനയായ യു.എന്‍. വിമനുമായി ധാരണാപത്രത്തില്‍ ഒപ്പിടുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. നിയമ നിര്‍മ്മാണം, നയരൂപീകരണം, പരിപാടികള്‍ എന്നിവയിലൂടെ ലിംഗ സമത്വത്തിനായുള്ള അവസരങ്ങള്‍ മെച്ചപ്പെട്ട രീതിയില്‍ വിനിയോഗിക്കുന്നതിന് പഞ്ചായത്തീരാജ് സ്ഥാപനങ്ങളെ ശക്തിപ്പെടുത്താന്‍ കേന്ദ്ര പഞ്ചായത്തീരാജ് മന്ത്രാലയത്തിന് സാങ്കേതിക സഹായം ലഭ്യമാക്കാന്‍ ഉദ്ദേശിച്ചുള്ളതാണ് ഈ ധാരണാപത്രം. പഞ്ചായത്തീരാജ് സ്ഥാപനങ്ങളിലെ തിരഞ്ഞെടുക്കപ്പെട്ട വനിത പ്രതിനിധികളുടെ ശാക്തീകരിക്കുന്നതിലും, പഞ്ചായത്തീരാജ് സ്ഥാപനങ്ങളില്‍ വനിതകളുടെ പങ്കാളിത്തം പ്രോത്സാഹിപ്പിക്കുന്നതിലും കേന്ദ്ര പഞ്ചായത്തീരാജ് മന്ത്രാലയവും, യു.എന്‍. വിമനും നേരത്തെ തന്നെ സഹകരിച്ച് പ്രവര്‍ത്തിച്ചിട്ടുണ്ട്. ഇതിലൂടെ ആര്‍ജ്ജിച്ച നേട്ടങ്ങളുടെ അടിസ്ഥാനത്തില്‍ ലിംഗ നീതിയോട് പ്രതികരിക്കുന്ന തരത്തിലുള്ള പങ്കാളിത്ത ഭരണ മാതൃക വികസിപ്പിച്ചെടുക്കുന്നതിനും നിയമങ്ങള്‍, നയ പരിപാടികള്‍, പദ്ധതികള്‍ എന്നിവ ഫലപ്രദമായി നടപ്പിലാക്കുന്നതിനും ഇരുകൂട്ടരും യോജിച്ച് പ്രവര്‍ത്തിക്കും. വനിതാ ശാക്തീകരണം, ലിംഗസമത്വം, സദ്ഭരണം തുടങ്ങിയ യോജിപ്പുള്ള മേഖലയില്‍ അന്യോന്യം ഗുണകരമാകുന്ന സംരംഭങ്ങളെ തുണയ്ക്കാനും ഇരുകക്ഷികളും യോജിപ്പ് പ്രകടിപ്പിച്ചിട്ടുണ്ട്. ദീര്‍ഘകാല അടിസ്ഥാനത്തില്‍ ഇന്ത്യയിലെ ഗ്രാമീണ വനിതകളുടെ ജീവിത നിലവാരം മെച്ചപ്പെടുത്താന്‍ ഈ സഹകരണം ഉതകും. കൂടാതെ സ്ത്രീകള്‍ക്കെതിരായ എല്ലാത്തരം വിവിചനങ്ങളും ഇല്ലായ്മ ചെയ്യുമെന്ന് ബീജിംഗ് കണ്‍വെന്‍ഷന് ഇന്ത്യ നല്‍കിയ ഉറപ്പ് പാലിക്കാനും ഇത് സഹായകരമാകും. ഐക്യരാഷ്ട്ര വികസന സഹായ ചട്ടക്കൂടിന് (യു.എന്‍.ഡി.എ.എഫ്) കീഴില്‍ കേന്ദ്ര പഞ്ചായത്തീരാജ് മന്ത്രാലയവും സംയുക്തമായി നിര്‍ണ്ണയിക്കുന്ന നിശ്ചിത പ്രവൃത്തികളുടെ സമയബന്ധിതമായ നടപ്പാക്കലിനും നിര്‍ദ്ധിഷ്ട ധാരണാപത്രം സഹായകരമാകും. ആന്ധ്രാ പ്രദേശ്, തെലുങ്കാന, ഒഡിഷ, കര്‍ണ്ണാടക, രാജസ്ഥാന്‍, മധ്യപ്രദേശ് എന്നീ ആറ് സംസ്ഥാനങ്ങളിലെ ജില്ല, ഉപജില്ലാ തലങ്ങളിലായിരിക്കും ധാരണാപത്രം പ്രകാരമുള്ള പ്രവര്‍ത്തനങ്ങള്‍ നടപ്പിലാക്കുക.
ബാല്യകാല പരിചരണ മേഖലയില്‍ ഇന്ത്യാ-ബ്രസീല്‍  
ധാരണാപത്രത്തിന് മന്ത്രിസഭയുടെ അംഗീകാരം

ബാല്യകാലത്തെ പരിചരണം സംബന്ധിച്ച് ഉഭകക്ഷി സഹകരണത്തിനായി ബ്രസീല്‍ പൗരത്വ മന്ത്രാലയവും കേന്ദ്ര വനിതാ, ശിശു വികസന മന്ത്രാലയവും തമ്മില്‍ ധാരണാപത്രം ഒപ്പുവെക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. പ്രയോജനങ്ങള്‍ : ബാല്യകാല പരിചരണവുമായി ബന്ധപ്പെട്ട മേഖലയില്‍ ഉഭയകക്ഷി സഹകരണം വര്‍ദ്ധിപ്പിക്കാനും ഇരു രാജ്യങ്ങളും തമ്മിലുള്ള സൗഹൃദം ശക്തിപ്പെടുത്തുന്നതിനും ഈ ധാരണാപത്രം സഹായിക്കും. ഈ മേഖലയിലെ ഏറ്റവും മികച്ച സമ്പ്രദായങ്ങള്‍ കൈമാറുന്നത് ഇരു രാജ്യങ്ങള്‍ക്കും പ്രയോജനപ്പെടും.
നാഷണല്‍ റൂര്ബുന്‍ മിഷന്‍ പ്രധാനമന്ത്രി ഉദ്ഘാടനം ചെയ്തു

ഛത്തീസ്ഗഢിലെ രാജ്‌നന്ദ്ഗാവ് ജില്ലയിലെ കുരുഭട്ടില്‍ നടന്ന ചടങ്ങില്‍ പ്രധാനമന്ത്രി ശ്രീ. നരേന്ദ്ര മോദി നാഷണല്‍ റൂര്ബതന്‍ മിഷന്‍ ഉദ്ഘാടനം ചെയ്തു. ഗ്രാമ്യമായ ആത്മാവും നാഗരികമായ സൗകര്യങ്ങളോടുംകൂടി ചുറ്റുമുള്ള ഒരുകൂട്ടം പ്രദേശങ്ങളില്‍ വികസനമെത്തിക്കാന്‍ പദ്ധതി സഹായകമാകുമെന്ന് അദ്ദേഹം ചൂണ്ടിക്കാട്ടി. സ്മാര്ട്ട് സിറ്റികളെന്നപോലെ സ്മാര്ട്ട് വില്ലേജുകള്‍ രൂപപ്പെടുത്താന്‍ ഇതുവഴി സാധിക്കും. ഗ്രാമങ്ങളുടെ വളര്ച്ച യ്ക്ക് ആക്കംകൂട്ടുകയും ഗ്രാമീണരുടെ ജീവിതനിലവാരം ഉയര്ത്തുപകയും ചെയ്യാനുതകുന്ന റൂര്ബധന്‍ കേന്ദ്രങ്ങള്‍ സാമ്പത്തികമേഖലയെ ഉത്തേജിപ്പിക്കുന്ന കേന്ദ്രങ്ങളായി വര്ത്തി ക്കുമെന്നും പ്രധാനമന്ത്രി പറഞ്ഞു. രാജ്യത്തിന്റെ വികസനം പുതിയ ദിശയിലാണു നീങ്ങുന്നതെന്ന് അദ്ദേഹം ചൂണ്ടിക്കാട്ടി. ഇതിന് ഉദാഹരണമാണ് റൂര്ബുന്‍ മിഷന്‍ ഉദ്ഘാടനം ചെയ്യപ്പെടുന്നതു തലസ്ഥാനമായ ന്യൂഡെല്ഹി യിലല്ല, ഛത്തീസ്ഗഢിലെ രാജ്‌നന്ദഗാവ് ജില്ലയിലെ കുരുഭട്ടിലാണെന്നത് എന്നും ശ്രീ. നരേന്ദ്ര മോദി പറഞ്ഞു. ഗവണ്മെഉന്റ് ഗ്രാമീണരുടെയും ഗോത്രവര്ഗെക്കാരുടെയും അടുക്കലേക്കു വരികയാണെന്നും അദ്ദേഹം ചൂണ്ടിക്കാട്ടി. തുറസ്സായ സ്ഥലത്തു മനുഷ്യര്‍ വിസര്ജിതക്കാത്ത സ്ഥലമെന്ന പദവി നേടിയെടുത്തതില്‍ ഗ്രാമീണരെ പ്രധാനമന്ത്രി അഭിനന്ദിച്ചു. ചടങ്ങിനോടനുബന്ധിച്ചു സംഘടിപ്പിച്ചിരുന്ന വികസനപദ്ധതികള്‍ വിശദീകരിക്കുകയും കരകൗശലവസ്തുക്കള്‍ പ്രദര്ശിടപ്പിക്കുകയും ചെയ്യുന്ന പ്രദര്ശധന നഗരി അദ്ദേഹം സന്ദര്ശികച്ചു.
അമേരിക്കന്‍ പ്രതിരോധ സെക്രട്ടറി ആഷ്ടണ്‍ കാര്‍ട്ടര്‍ പ്രധാനമന്ത്രിയെ സന്ദര്‍ശിച്ചു.

അമേരിക്കന്‍ പ്രതിരോധ സെക്രട്ടറി ആഷ്ടണ്‍ കാര്‍ട്ടര്‍ ്യൂഡല്‍ഹിയില്‍ {പധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. ഇരു രാജ്യങ്ങളും തമ്മിലുള്ള ഉഭയകക്ഷി പ്രതിരോധ സഹകരണത്തില്‍ {പധാനമന്ത്രി തൃപ്തി രേഖപ്പെടുത്തി. ഇന്ത്യയ്ക്കും അമേരിക്കയ്ക്കും ഇടയിലുള്ള പ്രതിരോധ സാങ്കേതിക വ്യാപാര ഉദ്യമം, പ്രതിരോധ രംഗത്തെ തന്റെ കാഴ്ചപ്പാടായ ”മേക്ക് ഇന്‍ ഇന്ത്യ”യുമൊത്ത് പോകുമെന്ന് അദ്ദേഹം വിശ്വാസം പ്രകടിപ്പിച്ചു. ഇന്ത്യയെ ഏറ്റവും അടുപ്പമുള്ള തന്ത്ര പ്രധാനമായ മിത്രമായും, ശാശ്വത പങ്കാളിയുമായാണ് അമേരിക്ക കാണുന്നതെന്ന് യു.എസ്.പ്രതിരോധ സെക്രട്ടറി ശ്രീ. കാര്‍ട്ടര്‍ അഭിപ്രായപ്പെട്ടു. കൊടുക്കല്‍- വാങ്ങല്‍ ബന്ധത്തിനപ്പുറം നിര്‍മ്മാണ പങ്കാളിത്തത്തിലേയ്ക്കാണ് ഇരു രാജ്യങ്ങളും നീങ്ങുന്നതെന്നും അദ്ദേഹം പറഞ്ഞു. ദക്ഷിണേഷ്യയിലെയും, ഏഷ്യ പസഫിക്ക് മേഖലയിലേതും ഉള്‍പ്പെടെ മേഖലയിലെ സ്ഥിതിഗതികള്‍ സംബന്ധിച്ചും ഇരുവരും ആശയങ്ങള്‍ കൈമാറി. അമേരിക്കന്‍ നയമായ ” റീബാലന്‍സും” ഇന്ത്യയുടെ ”ആക്ട് ഈസ്റ്റ്” നയവും പരസ്പര പൂരകങ്ങളാണെന്നും യു.എസ്.പ്രതിരോധ സെക്രട്ടറി കാര്‍ട്ടര്‍ പറഞ്ഞു.
അക്ഷയ തൃതീയ: പ്രധാനമന്ത്രി ആശംസ നേര്‍ന്നു

അക്ഷയ തൃതീയയോടനുബന്ധിച്ച് പ്രധാനമന്ത്രി ശ്രീ. നരേന്ദ്ര മോദി ഏവര്‍ക്കും ആശംസകള്‍ നേര്‍ന്നു. ”അക്ഷയ തൃതീയ ആശംസകള്‍. കര്‍ഷകര്‍ക്ക് സമ്പന്നമായ വിളവെടുപ്പിനും എന്റെ സഹപൗരന്മാര്‍ക്ക് സന്തോഷവും പുരോഗതിയുമുള്ള ജീവിതത്തിനായും പ്രാര്‍ത്ഥിക്കുന്നു.”- പ്രധാനമന്ത്രി പറഞ്ഞു.
ആഫ്രിക്കയില്‍ വികസന സഹകരണത്തിന് ഇന്ത്യയും യു.എ.ഇയും തമ്മിലുള്ള ധാരണാപത്രത്തിന് മന്ത്രിസഭയുടെ അംഗീകാരം

ആഫ്രിക്കയുടെ വികസനത്തിന് വേണ്ടിയുള്ള സഹകരണത്തിനായി ഇന്ത്യയും യു.എ.ഇയും തമ്മിലുള്ള ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. ആഫ്രിക്കയില്‍ വികസന പങ്കാളിത്ത പദ്ധതികളും പരിപാടികളും നടപ്പാക്കുന്നതിനായി രണ്ടു രാജ്യങ്ങളും തമ്മില്‍ സഹകരിക്കുന്നതിന് ഒരു ചട്ടക്കൂടുണ്ടാക്കുന്നത് ധാരണാപത്രം വ്യവസ്ഥ ചെയ്യുന്നു. ഗുണഫലങ്ങള്‍ ഈ നിര്‍ദ്ദേശം ഇന്ത്യയും ആഫ്രിക്കന്‍ രാജ്യങ്ങളും തമ്മിലുള്ള രാഷ്ട്രീയ-സാമ്പത്തിക ബന്ധം ശക്തിപ്പടുത്തുകയും നമ്മുടെ അതിര്‍ത്തി തന്ത്രപരമായ താല്‍പര്യങ്ങള്‍ പാലിക്കുകയും ചെയ്യും.